אם הוא אוהב לצייר ועבודות יצירה מרגשות אותו, ההתפעלות שלכם מיצירותיו ממלאת אותו במוטיבציה והוא נוטה לשמור את היצירות שלו, שחשובות לו וקרובות ללבו - סביר להניח שהוא ישתף פעולה עם כל אפיקי ההבעה והיצירה לדוגמא- טיפול באומנות חזותית.
אם הילד שלכם פעלתן ותזזיתי, בדרך כלל רץ/ קופץ/ זורק כדור - סביר להניח שהוא יתחבר לפעילות גופנית, אפיק שיגביר אצלו את המאמץ, יאתגר אותו פיזית ויעודד אותו להצליח. טיפול באמצעות תנועה, כל תנועה, יהיה מצוין עבורו, ודרכו אפשר להגיע איתו למקומות עמוקים. שמענו גם על טיפול בקיקבוקסינג- הכל יש היום.
יש ילדים שמסוגלים לשבת שעות ליד שולחן אם משהו מרתק אותם, תנו להם להתנסות בטיפול שמשלב משחקי קופסה, משחקי חשיבה, פאזלים, שחמט וכדומה.
ילדים בוגרים יותר, בני נוער שמתחברים ליכולות ההבעה בכתב ימצאו מקום נוח בטיפול בכתיבה, מכונה ביביליותרפיה.
אם הילד שלכם ורבאלי, אוהב להציג הצגות, מסתקרן מספרים והדמיון שלו מפותח – תוכלו לבחור בפסיכודרמה או דרמה תרפיה (אלו שני תחומים שונים אך דומים): טיפול באומנויות שמשלב יכולת הבעה ותרגול משחקי תפקידים.